Document ID: /roh_data/filtered/swiss_laws_in_ROH.jsonl.gz/124

421.850

Ordinaziun davart la tgira da dents en scola

dals 03-07-2007 (versiun dals 01-08-2012)

Sa basond sin l'art. 6 da la lescha da scolina dals 17 da matg 19921), sin l'art. 9 da la lescha da scola dals 26 da november 20002) e sin l'art. 5a da la lescha d'impedids dals 18 da favrer 19793)

relaschada da la regenza ils 3 da fanadur 2007

1. En general

Champ d'applicaziun

Art.  1 1 A la tgira da dents en scola èn suttamess ils uffants da la scolina sco er las scolaras ed ils scolars durant lur temp da scola obligatoric.

Art.  2 Cuntegn 1 La tgira da dents en scola cumpiglia:

a)

b)

mesiras per mantegnair la sanadad da la bucca;

la controlla annuala dals dents.

Chantun

Art.  3 1 Per survegliar la realisaziun da la tgira da dents en scola è cumpetent l'uffizi da sanadad.

Dentistas da scola e dentists da scola

Art.  4 1 Las instituziuns responsablas designeschan las dentistas da scola ed ils dentists da scola ed incumbenseschan quellas e quels da far las controllas annualas dals dents.

Las instituziuns responsablas pon manar in'atgna clinica da dents per scolaras e per scolars.

1) DG 420.500 2) DG 421.000 3) DG 440.000 * tabellas da las modificaziuns a la fin dal relasch

1

421.850

Instructuras ed instructurs

Art.  5 1 La societad grischuna da dentistas e da dentists respectivamain las vischnancas che han   in'atgna   clinica   da   dents   per   scolaras   e   per   scolars   designeschan   il   dumber d'instructuras e d'instructurs ch'è necessari per realisar las mesiras per mantegnair la sanadad   da   la   bucca.   Ellas   procuran   per   ina   scolaziun   e   per   ina   furmaziun supplementara adequata da las instructuras e dals instructurs.

Coordinaturas e coordinaturs

Art.  6 1 Per   mintga   scolina   respectivamain   per   mintga   chasa   da   scola   designeschan   las instituziuns responsablas per regla ina persuna ch'è cumpetenta per coordinar la tgira da dents en scola.

Reglaments, contracts

Art.  7 1 Reglaments davart la tgira da dents en scola e contracts cun dentistas da scola e cun dentists da scola ston vegnir tramess da las instituziuns responsablas a l'uffizi da sanadad mintgamai en in exemplar.

2. Realisaziun

Mesiras per mantegnair la sanadad da la bucca

Art.  8 1 Las coordinaturas ed ils coordinaturs procuran che las mesiras per mantegnair la sanadad da la bucca vegnian realisadas.

2 Las instructuras ed ils instructurs dattan duas giadas per onn da scola ina lecziun davart il mantegniment da la sanadad da la bucca, e quai en mintga classa da la scolina e da la scola primara.

3 Ellas   ed   els   procuran   che   las   persunas   cun   la   pussanza   dals   geniturs   vegnian infurmadas davart mesiras adequatas per mantegnair la sanadad da la bucca.

4 Las persunas d'instrucziun respectivamain las persunas ch'èn vegnidas designadas da l'instituziun responsabla sco persunas gidantras per la tgira da dents en scola fan – tenor las directivas da las instructuras e dals instructurs – supplementarmain quatter giadas per onn da scola in exercizi cun il barschun da dents.

Controlla dals dents

Art.  9 1 Las coordinaturas ed ils coordinaturs procuran che la controlla annuala dals dents vegnia fatga.

2 Las dentistas da scola ed ils dentists da scola controlleschan ils dents dals uffants e dals giuvenils ina giada per onn da scola. L'ultim onn da scola obligatoric sto vegnir fatga   supplementarmain   ina   controlla   cun   agid   da   radiografias   da   las   alas   da   la dentadira (uschenumnadas radiografias da bite-wing).

2

421.850

3 Cur ch'in uffant entra en scolina respectivamain en scola, survegn el in carnet da tgira dals dents, en il qual vegnan notads ils resultats e las diagnosas.

4 Las instituziuns responsablas pon permetter a las persunas cun la pussanza dals geniturs da laschar far sin agens custs la controlla dals dents tras la dentista privata u tras   il   dentist   privat.   En   quest   cas   sto   l'instituziun   responsabla   garantir   che   la controlla dals dents vegnia fatga mintgamai fin a la fin da l'onn da scola e che las radiografias da las alas da la dentadira vegnian fatgas fin a la fin dal temp da scola obligatoric.

Tractament

Art.  10 1 In  tractament  dals  uffants  e  dals  giuvenils  tras  las  dentistas  da  scola  e  tras  ils dentists da scola sto vegnir approvà da las persunas cun la pussanza dals geniturs. * 2 Las persunas cun la pussanza dals geniturs èn libras da laschar tractar ils uffants u ils giuvenils da la dentista privata u dal dentist privat.

3. Finanziaziun

Art.  11

Surpigliada dals custs 1. chantun

1 Ils custs per la scolaziun e per las activitads da las instructuras e dals instructurs inclusiv per ils meds d'instrucziun van a donn e cust dal chantun.

2 La   regenza   regla   en   ina   incarica   da   prestaziun   las   prestaziuns   che   ston   vegnir furnidas da la societad grischuna da dentistas e da dentists respectivamain da las vischnancas   che   han   in'atgna   clinica   da   dents   e   l'indemnisaziun   da   questas prestaziuns.

2. instituziuns responsablas

Art.  12 1 Ils custs da l'activitad da las coordinaturas e dals coordinaturs, dals exercizis cun il barschun   da   dents   e   dal   material   ch'è   necessari   per   realisar   las   mesiras   per mantegnair la sanadad da la bucca van a donn e cust da las instituziuns responsablas.

2 Ils custs da las controllas dals dents che las dentistas da scola e ch'ils dentists da scola fan, van a donn e cust da las instituziuns responsablas.

3. persunas cun la pussanza dals geniturs

Art.  13 1 Ils custs da tractament van a donn e cust da las persunas cun la pussanza dals geniturs.

3

421.850

Tariffa

Art.  14 1 Las dentistas da scola ed ils dentists da scola vegnan indemnisads tenor la tariffa per la tgira da dents en scola da la societad svizra da las dentistas e dals dentists (extract da la tariffa generala per pedodonzia e per la profilaxa en scola). Questa tariffa sto er vegnir applitgada per calcular la part dals custs per las persunas cun la pussanza dals geniturs.

Facturaziun

Art.  15 1 Las dentistas da scola ed ils dentists da scola mettan a quint separadamain a las instituziuns responsablas las controllas ed ils tractaments, e quai il pli tard per la fin da l'onn da scola. Las instituziuns responsablas procuran per l'incasso da las parts dals custs da las persunas cun la pussanza dals geniturs. Custs betg incassabels van a donn e cust da las instituziuns responsablas.

4. Disposiziuns finalas

Entrada en vigur

Art.  16 1 Questa ordinaziun entra en vigur il 1. d'avust 2007 e vegn applitgada per l'emprima giada l'onn da scolina respectivamain da scola 2007/2008.

2 L'ordinaziun  davart  la  tgira  da  dents  en  scola  dals  5  da  settember  19954)  vegn abolida.

4) CUL 1995, 3440 e CUL 2003, FUC 482

4

421.850

Tabella da las modificaziuns - tenor conclus

Conclus 03-07-2007 16-04-2012

Entrada en vigur 01-08-2007 01-08-2012

Element relasch Art. 10 al. 1

Modificaziun emprima versiun midada

Publicaziun en la CUL - 
5

421.850

Tabella da las modificaziuns - tenor element

Element relasch Art. 10 al. 1

Conclus 03-07-2007 16-04-2012

Entrada en vigur 01-08-2007 01-08-2012

Modificaziun emprima versiun midada

Publicaziun en la CUL - 
6